་པས་སྨོན་
པ་ནི། གང་ཡང་སེམས་ཅན་གྱི་དོན་དུ་སངས་རྒྱས་ཀྱི་སར་མ་བྱོན་པར་འབྱོན་པར་
བཞེད་པ་དེ་དག་རབ་ཏུ་མྱུར་བ་སྟེ། དཀའ་བ་མེད་པར་དགོངས་པའི་བསམ་པ་
ཡོངས་སུ་རྫོགས་ནས་བླ་མེད་བྱང་ཆུབ་ཀྱི་རིམ་པར་རྣམ་པར་སངས་རྒྱས་པར་སྤྱོན་
ཅིག་ཅེས་པའོ། །
གསུམ་པ་སངས་རྒྱས་ཀྱི་ཞིང་ཡོངས་སུ་སྦྱངས་པའི་བསམ་པས་སྨོན་པ་ནི།
ཕྱོགས་བཅུའི་ག་ལ་བའི་མ་དག་པའི་ཞིང་རྣམས་ཇི་སྙེད་པ་ཡོད་པ་དེ་དག་བདེ་བ་
ཅན་གྱི་ཞིང་བཞིན་རྒྱ་ཆེར་ཡོངས་སུ་དག་པར་གྱུར་ཅིག ཞིང་དེ་དག་ཐམས་ཅད་
ཀྱང་བྱང་ཆུབ་ཀྱི་ཤིང་གི་དབང་བོའི་དྲུང་དུ་གཤེགས་པའི་རྒྱལ་བ་དང་། སངས་
རྒྱས་ཀྱི་ཐུགས་ཀྱི་སྲས་བྱང་ཆུབ་སེམས་དཔའ་རྣམས་ཀྱིས་བར་མཚམས་མེད་པར་
རབ་ཏུ་གང་བར་ཤོག་ཅིག་ཅེས་དེའི་དང་བོས་སྣོད་དང་། གཉིས་པས་བཅུད་དག་
པར་སྨོན་ནོ། །
བཞི་བ་སེམས་ཅན་ལ་ཕན་པར་སྨོན་པ་ནི། ཕྱོགས་བཅུའི་སེམས་ཅན་གང་
རྣམས་ཇི་སྙེད་པ། དེ་དག་རྟག་ཏུ་རླུང་མཁྲིས་ལ་སོགས་པའི་ནད་མེད་ཅིང་། མཐོ་
རིས་ཀྱི་བདེ་བ་དང་ལྡན་པར་གྱུར་ཅིག གཞན་ཡང་འགྲོ་བ་ཀུན་གྱི་ཆོས་ཀྱི་ཆེད་
དུ་བསྒྲུབ་པའི་དོན་རྣམས་ནི། ཆོས་དང་མཐུན་པར་འགྲུབ་པར་གྱུར་ཅིག དེར་མ་
ཟད་ཆོས་ཀྱི་ཆེད་དུ་སྨོན་པའི་རེ་བ་གང་ཡོད་པའང་ཇི་ལྟར་རེ་བ་བཞིན་འགྲུབ་པར་
ཤོག་ཅིག་ཅེས་པའོ། །
གཉིས་པ་ལ། མཐུན་རྐྱེན་དང་ལྡན་པ་དང་། འགལ་རྐྱེན་དང་བྲལ་བར་
སྨོན་པ་གཉིས། དང་བོ་ནི། བྱང་ཆུབ་ཀྱི་རྒྱུར་གང་འགྱུར་བའི་སྤྱོད་པ་དག་ནི་
9

བདག་གིས་སྤྱོད་པར་བྱེད་ཅིང་། དེའི་ངང་ནས་འགྲོ་བ་གང་དུ་སྐྱེས་ཀྱང་དེ་དག་
ཀུན་ཏུ་སྐྱེ་བ་དྲན་པར་གྱུར་ཅིག ཚེ་རབས་ཀུན་ཏུ་འཆི་འཕོ་ནས་གང་དུ་སྐྱེ་བའི་
གནས་སྐབས་ཐམས་ཅད་ན་དུས་རྟག་ཏུ་བདག་ནི་བགེགས་མེད་པར་རབ་ཏུ་འབྱུང་
བར་ཤོག་ཅིག་ཅེས་པའོ། །བདག་སྐྱེ་བ་དྲན་ཞིང་རབ་ཏུ་འབྱུང་བའི་རྗེས། དེ་ནས་
རྒྱལ་བ་ཀུན་གྱི་རྗེས་སུ་སློབ་པར་འགྱུར་བར་སྨོན་ཏེ། ཇི་ལྟར་ན་ཤིན་ཏུ་བཟང་བོའི་
དགེ་བའི་སྤྱོད་པ་གང་ཡོད་པ་ཐམས་ཅད་ཡོངས་སུ་རྫོགས་པར་བྱེད་ཅིང་། ཚུལ་
ཁྲིམས་ཀྱི་སྤྱོད་པ་ཉོན་མོངས་པའི་དྲི་མ་མེད་པར་ཡོངས་སུ་དག་པ། དུས་རྟག་ཏུ་
ལྟུང་བའི་ཉེས་པས་མ་གོས་པས་མ་ཉམས་པ། དུག་གསུམ་ལ་སྲེད་པའི་སྐྱོན་མེད་
པ། དེ་ལྟ་བུ་ལ་རྟག་ཏུ་སྤྱོད་པར་ཤོག་ཅིག་ཅེས་པའོ། །དེ་ནི་རིགས་དྲུག་གི་གདུལ་
བྱ་སྨིན་པར་བྱ་བའི་ཕྱིར་ལྷ་ཡི་སྐད་དང་ཀླུ་དང་གནོད་སྦྱིན་གྱི་སྐད་དང་། གྲུལ་
བུམ་དག་དང་མི་ཡི་སྐད་རྣམས་དང་། དེས་མཚོན་ནས་འགྲོ་བ་ཀུན་གྱི་སྒྲ་སྐད་ཀྱི་
:
རྣམ་པ་ཅི་ཙམ་ཡོད་པར་དེ་དག་ཐམས་ཅད་ཀྱི་སྐད་དུ་བདག་གིས་འགྲོ་བ་རྣམས་ཀྱི་
ཇི་ལྟར་བསམ་པའི་ཆོས་བསྟན་ཏོ་དེ་སྟོན་པར་གྱུར་ཅིག དེ་ནས་རང་གི་རྒྱུད་ངེས་
པ་སྟེ་འཇམ་པར་བགྱིས་ཤིང་ཕ་རོལ་ཏུ་ཕྱིན་པ་དྲུག་རྣམས་ལ་སྐྱོ་བ་མེད་པར་རབ་ཏུ་
བརྩོན་པར་བྱས་ཏེ། སེམས་ཅན་ཐམས་ཅད་ཀྱི་དོན་དུ་བྱང་ཆུབ་ཀྱི་སེམས་ནི་དུས་
ནམ་ཡང་བརྗེད་པ་ཉིད་དུ་མ་གྱུར་ཅིག་ཅེས་པའོ། །
གཉིས་པ་ནི། བྱང་ཆུབ་ཀྱི་སེམས་མི་བརྗེད་པ་ལ་བར་དུ་གཅོད་པའི་སྡིག་པ་
གང་རྣམས་དང་སྒྲིབ་པར་གྱུར་པ་དེ་དག་གི་ཚོགས་དེ་དག་མ་ལུས་པ་ཡོངས་སུ་བྱང་
བར་ཤོག་ཅིག་ཅེས་པའོ། །
གསུམ་པ་ནི། མི་དགེ་བའི་ལས་དང་། ཆགས་སོགས་ཉོན་མོངས་པ་དང་།
བདུད་བཞི་རྣམས་ཀྱི་ལས་རྣམས་ལས་གྲོལ་ཞིང་མ་གོས་པར་འཇིག་རྟེན་གྱི་ཁམས་
10

ཀྱི་འགྲོ་བ་གང་རྣམས་སུ་སྐྱེས་ན་ཡང་ཚུལ་ཇི་ལྟར་ན་དཔེར་ན་པདྨ་ཆུའི་ནང་དུ་
སྐྱེས་ཀྱང་ཆུ་མི་ཆགས་པ་བཞིན་དང་། ཉི་ཟླ་ནམ་མཁར་ཐོགས་པ་མེད་པར་བགྲོད་
ནས་སྣང་བས་ཁྱབ་པ་བྱེད་པ་ལྟར། བྱང་ཆུབ་སེམས་དཔའི་སྤྱོད་པ་རྣམས་ལ་འཁོར་
བར་གནས་ཀྱང་སྐྱོན་གྱིས་མ་གོས་པར་སྤྱད་པར་གྱུར་ཅིག་ཅེས་པའོ། །
བཞི་བ། ཕྱོགས་བཅུའི་སངས་རྒྱས་ཀྱི་ཞིང་གི་རྒྱ་ཁྱོན་དང་ཕྱོགས་རྣམས་
ཅི་ཙམ་ཡོད་པར་གནས་པའི་འགྲོ་བ་ཐམས་ཅད་ཀྱིས་ངན་སོང་གི་སྡུག་བསྔལ་ལ་
སོགས་པ་མ་ལུས་པར་རབ་ཏུ་ཞི་བར་བྱེད་པ་དང་དེར་མ་ཟད་གནས་སྐབས་ལྷ་མིའི་
བདེ་བ་དག་ལ་འགྲོ་བ་དེ་དག་ཀུན་འགོད་ཅིང་། མཐར་ཐུག་འགྲོ་བ་དེ་དག་ཐམས་
ཅད་ལ་ནི་ངེས་ལེགས་ཀྱི་ལམ་ཐམས་ཅད་མཁྱེན་པའི་གོ་འཕང་ལ་འགོད་པའི
པར་སྤྱོད་པར་གྱུར་ཅིག་ཅེས་པའོ། །
ལྔ་བ། རང་སྨིན་པའི་ཕྱིར་བྱང་ཆུབ་ཀྱི་རྒྱུར་གྱུར་པའི་སྤྱོད་པ་ཡོངས་སུ་རྫོགས་
པའི་སྙིང་སྟོབས་ཀྱི་གོ་ཆ་གྱོན་པར་བྱེད་ཅིང་། དེ་ནས་གཞན་སྨིན་པའི་ཕྱིར་སེམས་
ཅན་དག་གི་ཁམས་དང་བག་ལ་ཉལ་ཤེས་པའི་སྒོ་ནས་དེ་དག་གི་སྤྱོད་པ་དང་མཐུན་
པར་འཇུག་སྟེ། ཞུགས་ནས་བྱང་ཆུབ་སེམས་དཔའ་ཀུན་ཏུ་བཟང་བོའི་བསྟན་པའི་
u H!) ཤྩ
དགེ་བའི་སྤྱོད་པ་དང་ནི་རབ་ཏུ་སྟོན་པར་བྱེད་ཅིང་། དེ་ལྟ་བུའི་བརྩོན་པའི་གོ་ཆས་
མ་འོངས་བསྐལ་བ་ཀུན་ཏུ་སྐྱོ་བ་མེད་པར་སྤྱོད་པར་གྱུར་ཅིག་ཅེས་པའོ། །
དྲུག་པ། བདག་གི་བྱང་ཆུབ་ཀྱི་རྒྱུར་གྱུར་པའི་སྤྱོད་པ་དང་མཚུངས་པར་གང་
སྤྱོད་པའི་གྲོགས་པོ་གང་ན་ཡོད་པ་དེ་དག་དང་དུས་གཅིག་མ་ཡིན་པར་ཡང་དང་
ཡང་དུ་དུས་རྟག་ཏུ་འགྲོགས་པར་ཤོག་ཅིག་ཅེས་པའོ། །འགྲོགས་ནས་ཅི་བྱ་ཞེ་ན་
ལུས་དང་ངག་རྣམས་དང་ནི་མ་ཟད་དེ་བཞིན་དུ་ནི་སེམས་ཀྱིས་ཀྱང་སྟེ་སྒོ་གསུམ་གྱི་
སྤྱོད་པ་དག་དང་བྱང་ཆུབ་ཏུ་སྨོན་པའི་སྨོན་ལམ་རྣམས་གྲོགས་པོ་དེ་དང་ལྷན་ཅིག
11.

ཏུ་མཐུན་པར་སྤྱད་པར་འདོད་པའི་དེ་ལྟར་ཤོག་ཅིག་ཅེས་པའོ། །
བདུན་པ། སྔར་གྱི་དེས་སྐལ་མཉམ་གྱི་གྲོགས་དང་འཕྲད་པར་སྨོན་ནས། དེ་
དགེ་བའི་བཤེས་གཉེན་གྱི་གྲོགས་དང་འཕྲད་པར་སྨོན་པ་ནི། བདག་ལ་ཕན་པར་
འདོད་པའི་དགེ་བའི་བཤེས་ཀྱི་གྲོགས་པོ་ཕྱོགས་གང་ན་ཀུན་ཏུ་བཟང་བོའི་སྤྱོད་པ་
བཞིན་རབ་ཏུ་སྟོན་པར་བགྱིད་པ་བཞུགས་པ་སུ་ཡོད་པ་དེ་རྣམས་དག་དང་ཡང་དུས་
རྟག་ཏུ་ཕྲད་པར་ཤོག་ཅིག་དང་། ཕྲད་ནས་ཅི་བྱེད་ཅེ་ན་བཤེས་གཉེན་དེ་དག་གི་
སེམས་སོགས་བདག་གིས་དུས་ནམ་ཡང་མི་དབྱུང་བར་བྱ་སྟེ། དེས་བསྟན་པའི་
ཆོས་ལ་སྒྲུབ་པ་ལ་ནན་ཏན་གྱི་སྒོ་ནས་ཉམས་སུ་བླངས་པས་དུས་རྟག་ཏུ་མཉེས་པར་
བྱེད་པར་སྨོན་པས་དེ་འདྲ་བར་གྱུར་ཅིག་ཅེས་པའོ། །
བརྒྱད་པ། སངས་རྒྱས་ཀྱི་སྲས་བྱང་ཆུབ་སེམས་དཔའ་རྣམས་ཀྱིས་བསྐོར་
བས་མགོན་པོ་སངས་རྒྱས་རྣམས་མངོན་སུམ་དུ་མིག་གིས་མཐོང་ནས་རྟག་ཏུ་
བདག་གིས་རྒྱལ་བ་སྲས་བཅས་དེ་དག་ལ་དད་པས་བལྟ་ཞིང་། མ་འོངས་བསྐལ་
བ་ཀུན་ཏུ་མི་སྐྱོ་པར། དགའ་བ་དཔག་ཏུ་མེད་པའི་སྒོ་ནས་རྒྱལ་བ་སྲས་བཅས་དེ་
དག་ལ་ཡང་མཆོད་པའི་བྱེ་བྲག་ཐམས་ཅད་ཀྱིས་རྒྱ་ཆེར་མཆོད་པ་བགྱི་བར་གྱུར་
དགུ་བ། རྒྱལ་བ་རྣམས་ཀྱིས་གསུང་བའི་དམ་པའི་ཆོས་ཐམས་ཅད་བསྐལ་
ཅིག་ཅེས་པའོ། །
བར་མི་བརྗེད་པའི་གཟུངས་ཀྱི་སྒོ་ནས་འཛིན་པར་བགྱིད་ཅིང་། བྱང་ཆུབ་ཀྱི་རྒྱུར་
གྱུར་པའི་སྤྱོད་པ་གང་ཡོད་རྣམས་འགྲོ་བ་ལ་གཅིག་ཀྱང་མ་ལུས་པར་ཀུན་ཏུ་སྒྲོགས་
པའི་སྒོ་ནས་སྣང་བར་བྱེད་ལ། དེར་མ་ཟད། ཀུན་ཏུ་བཟང་བོའི་སྤྱོད་པ་མཐའ་
དག་རྣམ་པར་སྦྱོང་བ་སྟེ་དག་པར་བྱེད་པ་ཡང་། དུས་ཅིག་ཙམ་མ་ཡིན་པར་མ་
འོངས་པའི་བསྐལ་བ་ཀུན་ཏུ་མི་སྐྱོ་བར་སྦྱང་བར་བགྱི་བར་ཤོག་ཅིག་ཅེས་པའོ།
12

བཅུ་བ། སྲིད་པ་ཐམས་ཅད་དུ་ཡང་ལས་ཀྱི་དབང་ངམ་སྨོན་ལམ་གྱི་སྟོབས་
ཀྱིས་འཁོར་ཞིང་སྐྱེ་བ་ན་བསོད་ནམས་དང་ཡེ་ཤེས་ཀྱི་ཚོགས་གཉིས་དག་ནི་
མི་
ཟད་པ་རྙེད་པའི་ཡོན་ཏན་དང་། སེམས་ཅན་སྒྲོལ་བའི་ཐབས་བྱང་ཆུབ་ཀྱི་སེམས་
དང་ཤེས་རབ་ལྷག་མཐོང་དང་ཏིང་ངེ་འཛིན་ཞི་གནས་དང་རྣམ་པར་ཐར་བ་བརྒྱད་
ལ་སོགས་པ་དང་བཅས་པའི་ཡོན་ཏན་ཀུན་གྱི་མི་ཟད་པའི་མཛོད་དུ་གྱུར་ཅིག་
ཅེས་པའོ། །
བཅུ་གཅིག་པ་ལ་བདུན་ལས། དང་བོ་སངས་རྒྱས་ཀྱི་ཞིང་ལྟ་བ་ལ་འཇུག་
པར་སྨོན་པ་ནི། རྡུལ་གཅིག་གི་སྟེང་ན་རྡུལ་ཇི་སྙེད་པའི་གྲངས་དང་མཉམ་པའི་
སངས་རྒྱས་ཀྱི་ཞིང་རྣམས་མཐོང་བར་གྱུར་ཏེ། ཞིང་དེར་གྲངས་བསམ་གྱིས་མི་ཁྱབ་
པ་ལ་བདག་གིས་དེ་དག་དང་མཚུངས་པའི་བྱང་ཆུབ་སེམས་དཔའི་སྤྱད་པ་སྤྱོད་ཅིང་
པའི་སངས་རྒྱ
སངས་རྒྱས་ཀྱི་སྲས་ཀྱིས་བསྐོར་བའི་དབུས་ན་བཞུགས་
བལྟ་བར་བགྱི་བར་ཤོག་ཅིག དེ་ལྟར་ཤར་ལ་སོགས་ཕྱོགས་མ་ལུས་པ་ཐམས་ཅད་
ཀྱི་ཕྱོགས་སུ་ཡང་སྐྲ་ཙམ་གྱི་ཁྱོན་གྱི་ཡུལ་ལ་དུས་གསུམ་གྱི་ཚད་ཇི་སྙེད་ཀྱི་ཡུན་དུ་
སངས་རྒྱས་རྒྱ་མཚོ་ལྟར་མི་ཟད་པ་དང་། སངས་རྒྱས་ཀྱི་ཞིང་རྣམས་རྒྱ་མཚོ་ལྟར་
མི་ཟད་པ་དང་། བསྐལ་བ་རྒྱ་མཚོ་ལྟར་མི་ཟད་པའི་བར་དུ་བྱང་ཆུབ་སེམས་དཔའི་
སྤྱད་པ་སྤྱོད་ཅིང་སངས་རྒྱས་ཀྱི་ཞིང་སངས་རྒྱས་སྲས་བཅས་ཀྱིས་གང་བར་བལྟ་བ་
ལ་རབ་ཏུ་འཇུག་པར་གྱུར་ཅིག་ཅེས་པའོ། །
གཉིས་པ་གསུངས་ལ་འཇུག་པར་སྨོན་པ་ནི། དེ་བཞིན་གཤེགས་པའི་གསུང་
གཅིག་གིས་བཀའ་སྩལ་ཀྱང་གསུང་གི་ཡན་ལག་རྒྱ་མཚོ་ལྟར་མང་བས་འགྲོ་བ་རང
རང་གི་སྒྲ་སྐད་དུ་འགྱུར་བ་ཉིད་ཀྱིས་རྒྱལ་བ་ཀུན་གྱི་དབྱངས་ཀྱི་ཡན་ལག་རྣམ་པར་
དག་པ་དང་མཚུངས་པར་གྱུར་པ། འགྲོ་བ་ཀུན་གྱི་ཆོས་གང་དང་གང་ཉན་པར
13

འདོད་པ་བསམ་པ་ཇི་ལྟ་བ་བཞིན་དུ་གསུང་དབྱངས་ཡན་ལག་དྲུག་ཅུ་ལ་སོགས་
:
པའི་སངས་རྒྱས་ཀྱི་གསུང་གི་ཆ་ཤས་ཐམས་ཅད་ལ་དུས་རྟག་ཏུ་འཇུག་པར་བགྱི་
བར་ཤོག་ཅིག་ཅེས་པའོ། །
གསུམ་པ་ཆོས་འཁོར་བསྐོར་བ་ལ་འཇུག་པ་ནི། འདས་མ་འོངས་ད་ལྟ་དུས་
གསུམ་དུ་བྱོན་གཤེགས་མཛད་པའི་རྒྱལ་བ་དེ་དག་ཐམས་ཅད་ཀྱིས་སེམས་ཅན་
ཀུན་ལ་ཆོས་ཀྱི་འཁོར་ལོའི་ཚུལ་རྣམས་རབ་ཏུ་བསྐོར་བ་བྱས་པའི་དེ་དག་གིས་ཡང་
གསུང་དབྱངས་མི་ཟད་པར་ཉན་པ་ལ་བདག་གིས་ཉན་ནུས་པའི་བློའི་མཐུ་སྟོབས་
ཀྱིས་ནུས་པ་དཔག་མེད་སྒོ་ནས་ཉན་པ་ལ་བདག་ཀྱང་རབ་ཏུ་འཇུག་པར་ཤོག་ཅིག་
ཅེས་པའོ། །
བཞི་བ་བསྐལ་བར་འཇུག་པར་སྨོན་པ་ནི། བསྐལ་བ་གཅིག་ཙམ་དུ་མ་ཟད་
མ་འོངས་པའི་བསྐལ་བ་ཐམས་ཅད་མཐའ་མེད་པར་འཇུག་པར་འགྱུར་བ་ཡང་དུས་
དེ་དག་སྐད་ཅིག་མ་གཅིག་ཙམ་དུ་བསྒྱུར་ནུས་པའི་ནུས་མཐུའི་དབང་གིས་བདག་
ཀྱང་འཇུག་པར་བགྱིས་སོ། །དེ་གཅིག་པུར་མ་ཟད་གང་ཡང་བསྐལ་བ་དུས་གསུམ་
གའི་ཚད་ཀྱི་བསྐལ་བ་དེ་དག་ཐམས་ཅད་སྐད་ཅིག གཅིག་གི་ཆ་ཤས་སུ་བསྒྱུར་
ནུས་པའི་ནུས་པས་དབང་ཉིད་ཀྱི་ནི་བདག་ཀྱང་ཞུགས་པར་ནུས་པའི་སྒོ་ནས་སྤྱད་
པར་ཤོག་ཅིག་ཅེས་པའོ། །
ལྔ་བ་སངས་རྒྱས་ལ་བལྟ་ཞིང་དེའི་སྤྱོད་ཡུལ་ལ་འཇུག་པར་སྨོན་པ་ནི། གང་
ཡང་དུས་གསུམ་དུ་བྱོན་གཤེགས་མཛད་པའི་མི་ཡི་སེང་གེ་སངས་རྒྱས་བཅོམ་ལྡན་
འདས་གང་ཡིན་པ་དེ་དག་ཐམས་ཅད་སྐད་ཅིག་གཅིག་ལ་བདག་གིས་མངོན་སུམ་
དུ་མིག་གིས་བལྟ་ཞིང་། རྟག་ཏུ་སངས་རྒྱས་དེ་དག་གི་ནི་སྤྱོད་ཡུལ་བསམ་གྱིས་
མི་ཁྱབ་པ་ལ་ཆོས་ཐམས་ཅད་སྒྱུ་མར་སྣང་བར་གྱུར་པའི་ཏིང་ངེ་འཛིན་ཟབ་མོ་རྣམ་
14

པར་ཐར་བའི་སྟོབས་ཀྱིས་འཇུག་པར་ཤོག་ཅིག་ཅེས་པའོ། །
དྲུག་པ་སངས་རྒྱས་ཀྱི་ཞིང་མངོན་པར་བསྒྲུབ་པ་ལ་འཇུག་པར་སྨོན་པ་ནི།
གང་ཡང་དུས་གསུམ་པོ་དེ་དག་གི་སངས་རྒྱས་ཀྱི་ཞིང་གི་བཀོད་པ་དེ་དག་ཐམས་
ཅད་སྒོམ་པ་ལས་བྱུང་བའི་རྫུ་འཕྲུལ་གྱི་སྟོབས་ཀྱི་རྡུལ་ཕྲ་རབ་གཅིག་གི་སྟེང་དུ་
མངོན་པར་བསྒྲུབ་པར་སྨོན་ལ། དེ་ཡང་ཤར་ལ་སོགས་པའི་ཕྱོགས་གཅིག་མ་ཡིན་
ཀྱི་བཀོད་པ་ལ་འཇུག་པར་གྱུར་ཅིག་ཅེས་པའོ། །
བདུན་པ་དེ་བཞིན་གཤེགས་པའི་དྲུང་དུ་འཇུག་པར་སྨོན་པ་ནི། གང་ཡང་མ་
བྱོན་པའི་འཇིག་རྟེན་སྒྲོན་མེ་རྣམས་དེ་དག་རིམ་པར་ཏེ་རིམ་གྱིས་འཚང་རྒྱ་བ་དང་།
པར་དེ་ལྟར་མ་ལུས་པའི་ཕྱོགས… “ད་དུ་རྒྱལ་བ་དེ་དག་གི་ཞིང་རྣམས་
ཆོས་ཀྱི་འཁོར་ལོ་བསྐོར་བ་དང་གདུལ་བྱའི་ངོ་བོར་མྱ་ངན་ལས་འདས་པ་རབ་ཏུ་
ཞི་བའི་མཐའ་སྟོན་པར་མཛད་པའི་མགོན་པོ་ཀུན་གྱི་དྲུང་དུ་བདག་རྫུ་འཕྲུལ་གྱི་
སྟོབས་ཀྱིས་དུས་གཅིག་ཏུ་མཆིས་ནས་མཆོད་པ་དང་གསོལ་བ་འདེབས་པར་གྱུར་
ཅིག་ཅེས་པའོ། །
o, 8)u (32)
༡༡
འགྲོ་
རྩ་བའི་བཅུ་གཉིས་པ། གང་འགྲོ་བར་འདོད་པའི་གནས་ཀུན་ཏུ་ཡུད་ཙམ་
དུ་མྱུར་བར་བགྲོད་ནུས་པའི་རྫུ་འཕྲུལ་གྱི་སྟོབས་རྣམས་དང་། སེམས་ཅན་ཀུན་
ལ་ཕན་པའི་སྒོ་སེམས་བསྐྱེད་དང་ལྡན་པ་ཡི་ཐེག་པ་ཆེན་པོར་འཇུག་པའི་སྟོབས་
རྣམས་དང་། ཀུན་ཏུ་བཟང་བོའི་ཡོན་ཏན་སྤྱོད་པའི་སྟོབས་རྣམས་དང་།
བ་ཀུན་ལ་དུས་ཀུན་ཏུ་བྱམས་བརྩེས་ཁྱབ་པ་བྱམས་པ་དག་གི་སྟོབས་རྣམས་དང་།
ཐོག་མཐའ་བར་གསུམ་ཀུན་ཏུ་ནས་དགེ་བའི་བསོད་ནམས་ཀྱི་སྟོབས་རྣམས་དང་།
དུས་གསུམ་ལ་ཆགས་པ་མེད་པར་གྱུར་པའི་ཡེ་ཤེས་ཀྱི་སྟོབས་རྣམས་དང་། ཆོས་
རྣམ་པར་འབྱེད་པའི་ཤེས་རབ་ཀྱི་སྟོབས་རྣམས་དང་། འདོད་དོན་བསྒྲུབ་པ་ཐབས་
15

ལ་མཁས་པའི་སྟོབས་དང་། དམིགས་པ་རྩེ་གཅིག་པའི་ཏིང་ངེ་འཛིན་གྱི་སྟོབས་
དག་གིས། བླ་ན་མེད་པའི་བྱང་ཆུབ་ཀྱི་རྒྱུར་གྱུར་པའི་སྟོབས་རྣམས་ཡང་དག་པར་
བསྒྲུབ་པར་བྱེད་པར་ཤོག་ཅིག་ཅེས་པའོ། །
བཅུ་གསུམ་པ། འཁོར་བར་འཁྲིད་པར་གྱུར་པའི་ངན་པའི་ལས་ཀྱི་སྟོབས་
རྣམས་ཡོངས་སུ་དག་པར་བྱེད་ཅིང་། སྒོ་གསུམ་ཉོན་མོངས་པར་བྱེད་པའི་འདོད་
ཆགས་སོགས་ཀྱི་སྟོབས་རྣམས་ཀུན་ཏུ་འཇོམས་པར་བྱེད་ལ། བྱང་ཆུབ་ལ་བར་དུ་
གཅོད་པའི་བདུད་བཞི་བོ་རྣམས་ཀྱི་སྟོབས་རྣམས་གང་ཡོད་པ་དེ་དག་གི་མཐུ་སྟོབས་
མེད་པར་རབ་ཏུ་བྱེད་ཅིང་། དེ་ལྟར་བྱས་པའི་སྒོ་ནས་ཀུན་ཏུ་བཟང་བོའི་སྤྱོད་པའི་
སྟོབས་ནི་ཡོངས་སུ་རྫོགས་པར་བགྱི་བར་གྱུར་ཅིག་ཅེས་པའོ། །
བཅུ་བཞི་བ། རང་གང་དུ་སངས་རྒྱས་པའི་སྣོད་བཅུད་ཀྱི་ཞིང་རྣམས་རྒྱ་མཚོ་
ལྟར་མང་བ་རྣམས་གསེར་གྱི་ས་གཞི་ལ་རིན་པོ་ཆེས་མིག་མང་རས་སུ་བྲིས་པ་ལ་
སོགས་པའི་བདེ་ལྡན་ཞིང་ལྟར་རྣམ་པར་དག་པར་བྱེད་ཅིང་། སེམས་ཅན་མཐའ་
ཀླས་པ་རྒྱ་མཚོ་ལྟར་མང་བ་དག་ནི་སྡུག་བསྔལ་ལས་རྣམ་པར་གྲོལ་བར་བྱེད་པ་དང་།
ལུང་རྟོགས་ཀྱི་ཆོས་རྣམས་རྒྱ་མཚོ་ལྟར་ཟབ་པ་རྣམས་ཤེས་རབ་ཀྱི་མིག་གིས་རབ་
ཏུ་མཐོང་བར་བྱེད་ཅིང་། ཡེ་ཤེས་རྒྱ་མཚོ་ལྟར་རྒྱ་ཆེ་བ་རྣམས་ཁོང་དུ་ཆུད་པའི་སྒོ་
ནས་རབ་ཏུ་རྟོགས་པར་བྱེད་ཅིང་། བཟང་བོའི་སྤྱོད་པ་རྒྱ་མཚོ་རྣམས་ལེགས་པར་
སྤྱོད་པའི་སྒོ་ནས་རྣམ་པར་དག་པར་བྱེད་ཅིང་། སྨོན་ལམ་རྒྱ་མཚོ་ལྟར་མཐའ་ཡས་
པ་གང་བཏབ་རབ་ཏུ་རྫོགས་པར་བྱེད་ཅིང་། ཕྱོགས་བཅུའི་སངས་རྒྱས་རྒྱ་མཚོ་ལྟར་
མཐའ་མི་མངོན་པར་མཐའ་དག་མཆོད་པ་མ་ལུས་པས་རབ་ཏུ་མཆོད་པ་བགྱིད་ཅིང་
དེ་རྣམས་བསྒྲུབ་པ་ལ་བསྐལ་བ་རྒྱ་མཚོ་ལྟར་མཐའ་མེད་པར་མི་སྐྱོ་བའི་བསམ་པས་
སྤྱད་པར་བགྱི་བར་ཤོག་ཅིག་ཅེས་པའོ། ་
:
16

བཅོ་ལྔ་བ་སངས་རྒྱས་དང་བྱང་སེམས་ཀྱི་རྗེས་སུ་སློབ་པ་གཉིས་ལས། དང་
བོ་ནི། གང་ཡང་དུས་གསུམ་དུ་བྱོན་གཤེགས་མཛད་པའི་རྒྱལ་བ་ཇི་སྙེད་པ་ཡིས།
བྱང་ཆུབ་ཀྱི་གནས་སྐབས་སུ་སྤྱོད་པའི་སྨོན་ལམ་གྱི་བྱེ་བྲག་མཐའ་ཡས་པ་རྣམས་
བཟང་བོ་སྤྱོད་པའི་བླ་ན་མེད་པའི་བྱང་ཆུབ་ཏུ་སངས་རྒྱས་པར་བྱས་ནས་སྤྱོད་པ་གང་
མཛད་པ་དེ་ཀུན་མ་ལུས་བདག་གིས་རྫོགས་པར་བགྱི་བར་གྱུར་